מסע אל הירח

מסע אל הירח (בצרפתית: Le Voyage dans la lune) הוא סרט ראינוע צרפתי בשחור-לבן משנת 1902. הסרט, שאותו כתב וביים חלוץ הראינוע ז'ורז' מלייס, בסיועו של אחיו גסטון, הוא סרט המדע הבדיוני הראשון בהיסטוריה. הסרט מבוסס באופן רופף על עלילות הספרים "מהארץ לירח" של ז'ול ורן ו"האנשים הראשונים על הירח" של הרברט ג'ורג' ולס.

אורכו של הסרט הוא כ-14 דקות בהקרנה של 16 פריימים לשנייה, הקצב המקובל בתקופתו. הסרט זכה לפופולריות רבה בתקופת הקרנתו והוא המוכר ביותר מבין סרטיו הרבים של מלייס. כיום הסרט מצוי ברשות הציבור, לאחר שפג תוקפן של זכויות היוצרים עליו.

על הסרט אמר חוקר הקולנוע האמריקני קן דנסיגר:

עלילת הסרט
בפגישה של קבוצת אסטרונומים, מציע נשיא הקבוצה מסע לירח. לאחר ויכוח סוער ביניהם, הם מחליטים לקבל את ההצעה. לנשיא מצטרפים חמישה אסטרונומים אמיצים. הם בונים חללית בצורת קליע ומשגרים אותה לחלל באמצעות תותח ענקי. עם התקרבותם לירח, נראה על פניו "האדם על הירח" וכשהחללית נוחתת על פני הירח היא נוחתת על עינו.

לאחר שנחתו בשלום על פני הירח, ובהתעלמות מוחלטת מהסצנה הקודמת בה נחתה החללית על עינו של הירח, האסטרונומים צופים בפליאה בסביבתם ובכדור הארץ המרוחק זורח על פני שמי הירח. מיד אחר כך, מותשים ממסעם, האסטרונומים הולכים לישון. במהלך שנתם מופיעים מספר עצמים ויצורים: שביט שחולף על פני שמי הירח, שבעה כוכבים עם פנים אנושיות המייצגים את כוכבי העגלה הגדולה, אדם זקן נשען אל מחוץ לחלון בכוכב הלכת שבתאי, הטיטאנית פויבה וילדה קטנה שמחזיקה בכוכב. פויבה ממטירה שלג שמעיר את האסטרונומים משנתם, אשר מוצאים מקלט מפני השלג והקור במערה מלאה בפטריות ענקיות. אחד האסטרונומים מוציא מטרייה על מנת להשוות את גודלה עם גודל הפטריות, אך זו מיד הופכת לפטריה וגדלה לממדים עצומים.

בנקודה זו מופיע אחד מן החייזרים, יושבי הירח, המכונים "סלנואידים" (Selenite; לקוח משמה של סלנה, אלת הירח ביוונית). החייזר מתנפל על האסטרונומים אך הם הורגים אותו בקלות, מאחר שהיצורים הללו מתפוצצים מכל מכה חזקה. חייזרים רבים נוספים מופיעים, לוכדים את האסטרונומים ומביאים אותם בפני מנהיגם בארמונו. אחד האסטרונומים מצליח להשתחרר והורג את מנהיג החייזרים על ידי הטחתו ברצפה. האסטרונומים בורחים בחזרה אל החללית שלהם, כשרק אחד מהם נשאר אל מחוץ לה, על מנת להפיל אותה לחלל מהצוק שעליו הייתה. ברגע האחרון אחד מן החייזרים מצליח לאחוז בחללית, ויחד עם החללית והאסטרונומים נופל לחלל. החללית נופלת מהירח לכדור הארץ ונוחתת בים, צפה אל מעל פני הים ומובלת על ידי ספינה אל היבשה. בסצנה האחרונה של הסרט, שאבדה ונמצאה בשנת 2002, מאה שנים אחרי יצירת הסרט, מתקבלים האסטרונומים בתשואות ובמצעד של כבוד.

מדיה
מרכז|ממוזער|350px|הסרט "המסע אל הירח" במלואו, בקריינות צרפתית

אזכורים

בשנת 1995 הוציאה להקת הרוק האלטרנטיבי "סמאשינג פאמפקינס" קליפ לשיר "Tonight, Tonight" בהשראת הסרט.
בשנת 2012 הוציא הרכב המוזיקה האלקטרונית הצרפתי "Air" הוציא את אלבום האולפן הששי שלו תחת שם הסרט בצרפתית, כאשר עטיפת האלבום מתכתבת עם סצנת נחיתת החללית על הירח מתוך הסרט. המוזיקה לאלבום נכתבה בהשראת הסרט, וכפס-קול לסרט.

בסדרה "אוגי והמקקים" ישנו פרק המבוסס על סרט זה.

הסרט, ובפרט הסצנה בה החללית נוחתת בעינו של הירח, מופיעים בספר "התגלית של הוגו קברה" מאת בריאן סלזניק, וכן בסרט "הוגו" שמבוסס עליו.

באחד מפרקי "הפיג'מות" כשגרי נבחר לטוס לחלל, הוא מדמיין את המסע כמו בסרט.

קישורים חיצוניים



 ביקורת על הסרט מאת טים דירקס באתר filmsite.org 



הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1902
קטגוריה:סרטים צרפתיים
קטגוריה:סרטי מדע בדיוני
קטגוריה:סרטים קצרים
קטגוריה:סרטים לפי ספרי ז'ול ורן
קטגוריה:סרטים אילמים
קטגוריה:סרטי שחור-לבן
קטגוריה:סרטי הרפתקאות בחלל
קטגוריה:הירח באומנות
קטגוריה:סרטי פולחן
קטגוריה:סרטי מדע בדיוני מ-1902